Neoludwigia

Se Systematisk inndeling

Neoludwigia er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

Utseende 
En middelsstor, avlang trebukk, mørkt rødbrun med en lys midtstripe langs hele kroppen. Antennene er litt kortere enn kroppen, hvert ledd er lyst ved roten og svart i spissen. Pronotum er sylindrisk, dekkvingene litt avsmalnende bakover og tilspisset bakerst.

Levevis 
Larvene hos Agapanthiini lever vanligvis i de hule stammene på storvokste urter, særlig tistler og lignende. De voksne billene finnes ofte på blomster.

Utbredelse 
Arten er utbredt i Nord-Afrika (Algerie).

Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Agapanthiini Mulsant, 1839 
 Slekten Neoludwigia Sama, 2008 
 Neoludwigia lixioides (Lucas, 1849)

Kilder 
 Katalog med utbredelsesdata 
 Liste over slektene

Eksterne lenker 
 
 Bildegalleri 

Lamiinae
Biller formelt beskrevet i 1849
Dyr formelt beskrevet av Gianfranco Sama
Dyr formelt beskrevet av Hippolyte Lucas